శివానంద బాబా

స్వామి శివానంద బాబా (జననం 1896 ఆగస్టు 8, ధ్రువీకరించబడలేదు) ఉత్తర్‌ప్రదేశ్‌లోని వారణాసి వాసి. 125 ఏళ్ల స్వామి శివానంద 2022 సంవత్సరానికి గానూ ప్రతిష్ఠాత్మక పద్మశ్రీ పురస్కారం అందుకున్నారు.

1896 ఆగస్టు 8న అవిభాజ్య భారత్‌లోని సిల్హెత్‌ (ప్రస్తుతం బంగ్లాదేశ్‌లో ఉంది) జిల్లాలో నిరుపేద కుటుంబంలో స్వామి శివానంద జన్మించారు. ఆరేళ్ల వయసులోనే ఆయన తల్లిదండ్రులు చనిపోయారు. దీంతో ఆయన పశ్చిమ బెంగాల్‌లోని ఓ ఆశ్రమంలో పెరిగారు.

నిత్యం యోగా సాధన చేస్తూ 125 ఏళ్ల వయసులోనూ ఎంతో ఆరోగ్యంగా ఉన్నారు. కరోనా రెండు డోసుల టీకా తీసుకున్న అత్యంత పెద్ద వయస్కుడిగా రికార్డు నమోదు అయింది.

ఆయన పద్మశ్రీ పురస్కారంతో పాటు గతంలో యోగా రత్న అవార్డు, బసుంధర రతన్ అవార్డు (2019) సహా పలు అవార్డులను అందుకున్నారు.

మూలాలు